มอนส์ เซลเมร์เลิฟ

มอนส์ เพตเตอร์ อัลเบิร์ต ซาห์เลน เซลเมร์เลิฟ (; เกิด 13 มิถุนายน ค.ศ. 1986) เป็นนักร้อง นักแสดง และพิธีกรชาวสวีเดน  เขาเป็นตัวแทนของในการประกวดเพลงยูโรวิชันปี 2015 ซึ่งได้รับชัยชนะด้วยเพลง "ฮีโรส์"

เซลเมร์เลิฟเกิดที่เมืองลุนด์ มีน้องสาวหนึ่งคน โดยมารดาเป็นศาสตราจารย์ที่มหาวิทยาลัยลุนด์ ส่วนบิดาเป็นศัลยแพทย์ ในช่วงเรียนมัธยมเคยเข้าร่วมคณะประสานเสียงของโรงเรียน เซลเมร์เลิฟเคยเข้าร่วมประกวดไอดอล 2005 และได้ลำดับที่ห้า จากนั้นได้เข้าร่วมการคัดเลือกเป็นตัวแทนของสวีเดนในการประกวดเพลงยูโรวิชันในปี 2007 และปี 2009 เป็นพิธีกรของงานคัดเลือกในปี 2010 และได้เป็นตัวแทนของสวีเดนในการประกวดเพลงยูโรวิชันปี 2015 ที่จัด ณ กรุงเวียนนา ประเทศออสเตรีย ซึ่งในปีนั้นเขาได้รับรางวัลชนะเลิศ ด้วยบทเพลง "ฮีโรส์" ซึ่งได้รับคะแนนรวม 365 คะแนน ณ เวลานั้นนับเป็นคะแนนสูงสุดตลอดการแข่งขันลำดับที่สาม ต่อจากอเล็กซานเดอร์ รืยบัค ตัวแทนจากนอร์เวย์ในปี 2009 และลอรีน ตัวแทนจากสวีเดนในปี 2012

เซลเมร์เลิฟเป็นหนึ่งในผู้รอดชีวิตจากเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โดยในขณะนั้นเขาและครอบครัวอยู่ในระหว่างการพักผ่อนที่เขาหลัก จังหวัดพังงา

 ผลงานเพลง 

Stand by For... (2007)
MZW (2009)
Christmas with Friends (2010)
Kära vinter (2011)
Barcelona Sessions (2014)
Perfectly Damaged (2015)

 อ้างอิง 

 แหล่งข้อมูลอื่น 

อ้างอิง

หมวดหมู่:นักร้องสวีเดน
หมวดหมู่:ผู้เข้าประกวดการประกวดเพลงยูโรวิชันปี 2015
หมวดหมู่:ผู้ชนะการประกวดเพลงยูโรวิชัน
หมวดหมู่:ศิลปินสังกัดวอร์เนอร์มิวสิกกรุ๊ป
หมวดหมู่:ผู้ชนะการประกวดเพลงยูโรวิชัน